**A döntés-tervezetet véleményezte és az alábbi szempontok szerint tartalmáért felelősséget vállal:**

|  |  |  |
| --- | --- | --- |
|  | Dátum | irodavezető neve, aláírása |
| ***szakmai-jogi*** | 2021.03….. | ……………………………..  dr. Horváth Éva |
| ***gazdasági-pénzügyi*** | 2021.03….. | ……………………………...  Zámodics Péter |

|  |  |
| --- | --- |
| **határozat-tervezet száma: 1 DB** | |
| Határozat-tervezet tárgya:  A Móri Többcélú Kistérségi Társulás Hajléktalanok Átmeneti Szállása térítési díjának felülvizsgálata | Határozatot kapja:   * Önkormányzati Iroda – 2 pld * Pénzügyi Iroda – 1 pld * Közigazgatási és Szociális Iroda – 1 pld * Hajléktalanok Átmeneti Szállása – 1 pld * Móri Többcélú Kistérségi Társulás tagönkormányzatai 1-1- pld |

**A Polgármester elé terjeszthető:**

jegyző

**A döntés indokolása:**

A szociális igazgatásról és szociális ellátásokról szóló 1993. évi III. törvény (a továbbiakban: Szoctv.) 115. § (1) bekezdése alapján a személyes gondoskodás körébe tartozó szociális ellátások ellenértékeként megállapított összeget, azaz az intézményi térítési díjat a fenntartó évente április 1-ig megállapítja. Az intézményi térítési díj összege nem haladhatja meg a szolgáltatási önköltséget.

A Móri Többcélú Kistérségi Társulás Társulási Megállapodásának VII. fejezet 1.17. pontja alapján a fizetendő térítési díjakról – a Szoctv. 92. § (1) bekezdés b) pontja szerint az önkormányzati rendelet elfogadására, s annak mindenkori jogszabályi rendelkezéseknek megfelelő felülvizsgálatára – Mór Városi Önkormányzat Képviselő-testülete jogosult dönteni.

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében a polgármester jár el.

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet (a továbbiakban: Korm. rendelet) 1. § (1) bekezdés b) pont ba) alpontja alapján e rendelet hatálybalépésének napjától 2021. december 31. napjáig helyi önkormányzat által fenntartott költségvetési szerv által nyújtott szolgáltatásért, végzett tevékenységéért megállapított díj mértéke nem lehet magasabb, mint az ugyanazon díjnak az e rendelet hatálybalépését megelőző napon (azaz 2020. december 18-án) hatályos és alkalmazandó mértéke.

A Korm. rendelet hatályba lépését megelőző napon hatályos intézményi térítési díj: 835.-Ft/nap.

Fentiek alapján az intézményi térítési díj felülvizsgálatát és a szolgáltatási önköltségszámítás elvégzését követően az intézményi térítési díj nem emelhető a 2021. évben.

Az indokolás 1. melléklete tartalmazza a Pénzügyi Iroda által elkészített szolgáltatási önköltséget.

**Mór Városi Önkormányzat Képviselő-testületének**

**…./2021. (III.26.) határozata**

A Móri Többcélú Kistérségi Társulás Hajléktalanok Átmeneti Szállása térítési díjának felülvizsgálata tárgyában

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

A Móri Többcélú Kistérségi Társulás Hajléktalanok Átmeneti Szállása intézményi térítési díját a koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet 1. § (1) bekezdés b) pont ba) alpontja alapján elrendelt díjemelési moratóriumra tekintettel nem módosítom.

Fenyves Péter Dr. Taba Nikoletta

polgármester jegyző

1. melléklet az indokoláshoz

A képen szöveg látható

Automatikusan generált leírás